CELEX: 32014D0530
Language: sk
Date: 2014-08-13 00:00:00
Title: 2014/530/EÚ: Vykonávacie rozhodnutie Komisie z  13. augusta 2014 o určitých prechodných ochranných opatreniach v súvislosti s africkým morom ošípaných v Lotyšsku [oznámené pod číslom C(2014) 5915]  Text s významom pre EHP

14.8.2014   
            
            
               SK
            
            
               Úradný vestník Európskej únie
            
            
               L 242/31
            
         VYKONÁVACIE ROZHODNUTIE KOMISIE
   z 13. augusta 2014
   o určitých prechodných ochranných opatreniach v súvislosti s africkým morom ošípaných v Lotyšsku
   
      
         [oznámené pod číslom C(2014) 5915]
      
   
   (Iba lotyšské znenie je autentické)
   (Text s významom pre EHP)
   
      (2014/530/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 3,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 3,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko, že pôvodca choroby by sa mohol rozšíriť do iných chovov ošípaných a medzi divo žijúce ošípané. Preto sa môže preniesť z jedného členského štátu do druhého členského štátu a do tretích krajín prostredníctvom obchodu so živými ošípanými alebo produktmi z nich.
            
         
               (3)
            
            
               Smernicou Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 15 smernice 2002/60/ES sa stanovuje vymedzenie nakazenej oblasti po potvrdení jedného alebo viacerých prípadov afrického moru ošípaných u divo žijúcich ošípaných.
            
         
               (4)
            
            
               Lotyšsko informovalo Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 15 smernice 2002/60/ES vymedzilo oblasť nákazy, v ktorej sa uplatňujú opatrenia uvedené v článku 15 uvedenej smernice.
            
         
               (5)
            
            
               S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s dotknutým členským štátom vymedziť na úrovni Únie oblasť nákazy africkým morom ošípaných v Lotyšsku.
            
         
               (6)
            
            
               Preto by sa oblasť vymedzená/identifikovaná ako oblasť nákazy v Lotyšsku mala až do ďalšieho stretnutia Stáleho výboru pre rastliny, zvieratá, potraviny a krmivá stanoviť v prílohe k tomuto rozhodnutiu a zároveň by sa malo stanoviť trvanie uvedenej regionalizácie.
            
         
               (7)
            
            
               Toto rozhodnutie má byť preskúmané na ďalšom zasadnutí Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Lotyšsko zabezpečí, aby oblasť nákazy vymedzená v súlade s článkom 15 smernice 2002/60/ES zahŕňala aspoň oblasť uvedenú v zozname v prílohe k tomuto rozhodnutiu ako oblasť nákazy.
   Článok 2
   Toto rozhodnutie sa uplatňuje do 15. septembra 2014.
   Článok 3
   Toto rozhodnutie je určené Lotyšskej republike.
   
      V Bruseli 13. augusta 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      PRÍLOHA
      
                  Oblasť vymedzená ako oblasť nákazy v Lotyšsku podľa článku 1
               
               
                  Dátum ukončenia uplatňovania
               
            
                  
                              —
                           
                           
                              Obec Varieši v okrese Krustpils
                           
                        
                              —
                           
                           
                              Obec Aiviekste v Pļaviņas
                           
                        
                              —
                           
                           
                              Obce Kalsnava a Ļaudona v okrese Madona
                           
                        
               
                  15. september 2014